תלוי: אם אין לך מעמד של בן מהגרים ועוד לא הגעת לגיל גיוס – אין בעיה. אם אין לך מעמד כזה, עבר התאריך של הצו הראשון שנשלח אלייך (בידיעתך או שלא) והוצא נגדך צו 12 (שמאפשר לגייס אותך לצבא ללא ביצוע בדיקות רפואיות) – מהניסיון שלנו כנראה שלא יעצרו אותך, אך יבקשו ממך לגשת במהרה ללשכת הגיוס ולהסדיר את מעמדך מול הצבא.  אם אתה נחשב עריק – כלומר תאריך הגיוס שלך עבר, בין אם ידעת זאת ובין אם לא, והצבא עדכן את משטרת הגבולות – אמורים לעצור אותך עם כניסתך לישראל. אפשר לבדוק מראש, לפני ההגעה לארץ, מול משטרת הגבולות או דרך קצין פניות הציבור בצבא אם אתה נחשב עריק. אם כן, עדיין יש לך אפשרות לבקש בקונסוליה או בשגרירות הישראלית הקרובה אליך אישור מיוחד להיכנס לישראל לזמן קצר מבלי להיעצר, אבל לרוב האישור מוגבל לשבועיים. גם כאשר ניתן אישור כזה, עלולים  שלא לכבד אותו ולעצור אותך בכל זאת. אם יש לך מעמד מסודר של בן מהגרים ולא שהית בישראל יותר משלושה חודשים בשנה – הכל בסדר. אם שהית מעבר לשלושה חודשים המותרים, אתה מצוי בסיכון לקבלת צו גיוס. גם במקרה כזה אתה מוזמן לפנות לרשת הליווי להתייעצות. לקריאה נוספת